Lietuvos vadovai nuo 1990 m.
1992 m. spalio 25 d. kartu su Lietuvos Respublikos Seimo rinkimų pirmuoju turu įvykęs konstitucinis referendumas priėmė Konstituciją, kuri atkūrė ir įteisino valstybės vadovo – Prezidento instituciją. LR Seimo rinkimus tada laimėjo Demokratinė darbo partija, kurios lyderis Algirdas Brazauskas buvo išrinktas Seimo pirmininku ir pradėjo laikinai, t. y. iki Prezidento rinkimų, eiti Lietuvos Respublikos Prezidento pareigas. 1993 m. vasario 14 d. Algirdas Brazauskas buvo išrinktas pirmuoju nepriklausomybę atkūrusios Lietuvos Prezidentu. Prezidentų sąraše gelsva spalva pažymėti laikinai pareigas ėjusieji Prezidentai.